נמריא בשעות הבוקר מנמל התעופה ע”ש בן גוריון לניס, בירת הריביירה הצרפתית. עם ההגעה נצא לסיור במהלכו נבקר בטיילת המפורסמת “פרומנד דז אנגלה”, נעבור בכיכר המרכזית – פלאס מסינה, נראה את בית האופרה, את בית העירייה ונגיע לרחבת השוק על שלל הריחות המשכרים והצבעים השובים את העין. נמשיך לסיור בעיר הנופש המפורסמת בריביירה הצרפתית – קאן, בה מתקיים מידי שנה פסטיבל הסרטים הנודע בהשתתפות המפורסמים בשחקני הקולנוע. נטייל ונתרשם מהבוטיקים, שלל המסעדות ומלונות היוקרה. נטייל בטיילת המפורסמת לה קרואזט, המעוטרת בדקלים, ולסיומו של יום נגיע למלון באזור הריביירה הצרפתית וארוחת ערב.
ניסע לאזה בדרך הנוף המכונה “קורניש”, הצופה על מימיו התכולים של הים התיכון. זהו אחד הכפרים ה”תלויים” היפים בריביירה, השוכן על מצוק תלול בגובה של כ-400 מ’ מעל הים וצופה על מפרץ התכלת. לאחר שנטייל בסמטאות הציוריות ניסע לנסיכות מונקו, (הנסיכות הקטנה בעולם). נבקר בקתדראלה בה נישאה שחקנית הקולנוע גרייס קלי לנסיך רנייה ובה אף נקברה לאחר מותה. נטייל בסמטאות העיר העתיקה השוכנת על מצוק, נצפה בטקס חילופי המשמר והמצעד בחזית הארמון המלכותי (במידה ויתאפשר) ולא נחמיץ תצפית אל המפרץ והמרינה המשופעת ביאכטות מפוארות. כמו כן, נבקר במונטה קרלו, בה הקזינו המפורסם. מכאן פנינו מועדות לסנט פול דה ואנס, כפר עתיק ומבוצר אשר משך אליו אומנים ידועים ובהם מאטיס, שאגאל, פיקאסו ואף איב מונטאן בילה כאן חלק מחייו עם סימון סיניורה. לאחר שנטייל בסמטאות הצרות המשופעות בגלריות, נצפה בשחקני ה”פטאנק” ונהנה מאווירת המקום המיוחדת, נחזור למלון וארוחת ערב.
ניסע לגראס, הנחשבת לבירת הבשמים של צרפת. נבקר באחד המפעלים המייצרים בשמים ונלמד על תהליך הייצור. בתום הביקור נמשיך לחבל פרובנס הקסום והיפהפה. נגיע לקניון ורדון הגדול ביותר באירופה, שעומקו כ-700 מ’. ניסע לאורך הגדה, נתרשם מתצורות הטבע המדהימות, נערוך עצירות לצילומים, נתפעל מצבע הטורקיז של מי הנהר ונערוך תצפית על אגם “הקדוש קרואה”. נמשיך לאקס אן פרובנס – המכונה גם “עיר המזרקות”, עיר אוניברסיטאית תוססת ששימשה בעבר כבירת פרובנס. נטייל לאורך שדרת מיראבו – השדרה האלגנטית והמרכזית, נסייר ברחובותיה של העיר העתיקה ונזכר בציוריו של פול סזאן יליד המקום. לינה באזור וארוחת ערב.
לאחר ארוחת הבוקר נצא לסיור באביניון, השוכנת על גדות נהר הרון ואשר במאה ה-14 שימשה כמקום מושבם של האפיפיורים – תקופת “גלות בבל של האפיפיורים”, שנמשכה 68 שנים. נבקר בארמון האפיפיורים המרשים, שהינו המבנה הגותי הגדול באירופה, נסייר בעיר העתיקה הקסומה ובכיכר השעון – בה נמצא גם בית העירייה. נטייל אל גשר בנזה השבור, שהפך לאחת האטרקציות של העיר ונמשיך לביקור בפונטיין דה ווקלוז – בה חי פטררקה, המשורר מתקופת הרנסנס. נטייל לאורך אפיק המים הירוקים הזורמים בשצף לכיוון המעיין, ממנו פורץ זרם מים מאחד המעיינות התת-קרקעיים העמוקים בעולם. מכאן פנינו מועדות לרוסיון. עיירה יפהפייה ו”אדומה” זו, שוכנת בעמק ירוק ומיוחדת בצוקיה האדומים, בזכות מינרל ה”אוכרה” הצובע את בתי הכפר בצבע אדום-כתום. חזרה למלון וארוחת ערב.
ניסע לכיוון הקמארג – שמורת טבע אקולוגית ייחודית, השוכנת על דלתת הרון ומפורסמת בגידול סוסי בר לבנים (“סוסי הקמארג”) ושדות אורז. בשמורה לגונות רדודות, אגמים ואדמות ביצה ובהם שוכנים עופות מים כמו אווזי בר, ברווזים, אנפות ופלמינגו. נבקר באיג מורט, עיירה מבוצרת המוקפת חומה מתקופה מסעות הצלב ונעבור לסנט מארי דל לה מר, השוכנת על חוף הים ומשמשת כמרכזם של הצוענים, החוגגים בכל שנה את חגיגת “שרה הקדושה”. נמשיך למונפלייה, בה נערוך סיור בעיר המשלבת ישן וחדש ובה נוסד ביה”ס לרפואה הראשון באירופה. נטייל ברחובותיה העתיקים, בטיילת פירו ובכיכר לה קומדי. נראה את שער הניצחון, את אמת המים ונבקר גם ברובע “אנטיגון” – הרובע החדש של העיר המנציח את האדריכלות מהעת העתיקה. בערב נחזור למלון וארוחת ערב.
לאחר ארוחת הבוקר ניסע לארל, אחת הערים החשובות בתקופת האימפריה הרומית ואתר מורשת עולמית של אונסק”ו. העיר הפכה ליעד תיירותי בשל העובדה שואן גוך חי, פעל וצייר כאן מאות תמונות. בעיר המשופעת בשרידים רומים עתיקים, נראה את האמפיתיאטרון ונבקר בארנה שנשתמרה מהמאה הראשונה לספירה. נבקר גם בכיכר העיריה ובכנסיית סנט טרופים, אשר נחשבת לאחת מיצירות הפאר של התקופה הרומנסקית. נמשיך לביקור בפונט דו גאר – מוביל המים הרומי התלת קומתי, העומד על תילו כבר מעל 2,000 שנה. בערב נחזור למלון וארוחת ערב.
נסיעה קצרה תביאנו למרסיי, בירת פרובנס והשנייה בגודלה בצרפת. נעלה תחילה לכנסיית “נוטרדאם דה לה גארד”, החולשת על העיר כולה ונערוך תצפית מרשימה על העיר כולה. נשקיף על שאטו ד’איף – בו כלא אלכסנדר דומא את גיבוריו ובהם הרוזן ממונטה כריסטו ונטייל במרינה התוססת. בתום הביקור ניסע לעיירה קאסיס, למרגלות מצוקי המפרץ – עיירת תיירות קסומה בעלת נמל ציורי. נקנח בשייט במפרצים התכולים המכונים “קלאנקים” (מותנה במזג האוויר). אחה”צ – נעשה דרכנו מזרחה, ללינה וארוחת ערב באזור הריביירה הצרפתית.
לאחר ארוחת בוקר ניסע לנמל התעופה של ניס ונטוס חזרה ארצה, לנמל התעופה ע”ש בן גוריון.
בניס, קאן, מונקו, סנט פול דה ואנס, אביניון, ארל, מרסיי.
ניס – “פרומנד דז אנגלה”, פלאס מסינה.
קאן – עיר פסטיבל הסרטים.
אזה – הכפר “התלוי” בריביירה הצרפתית.
מונקו – הקתדראלה, טקס חילופי המשמרות.
סנט פול דה ואנס – כפר האומנים העתיק.
גראס – מפעל/מוזיאון ליצור בשמים.
אקס אן פרובנס – שדרת מיראבו האלגנטית.
פונטיין דה ווקלוז – המעיין המפורסם.
רוסיון – העיירה “האדומה”.
מונפלייה – פלאס דה לה קומדי.
קמארג – אייג מורט, סנט מארי דל לה מר.
ארל – האמפיתיאטרון והארנה, כנסיית סנט טרופים.
פונט דו גאר – מוביל המים הרומי התלת קומתי.
מרסיי – שייט בלשוניות הים (קלאנקים).
* טיסות שכר בחברת סנדור ת”א-ניס-ת”א.